Carantonus maritimus

Carantonus maritimus (Francogallice Charente-Maritime), olim Carentonus inferior, est praefectura Franciae a flumine Carantono nuncupata. Caput praefecturae est Rupella. Anno 1999, incolas 557 024 habebat. Historia et geographia Praefectura instituta est die 4 Martii 1790, secundum legem 22 decembris 1789, e duabus provinciis Alnensi et Santonensi. Die 4 Septembris 1941 nomen mutatum est, suadentibus agricultoribus qui aquam vitae Cognac in hac praefectura conficiunt, ut liceat eis verbum inférieur ab amphoris removere. In hac praefectura duo flumina in Oceanum Santonicum cadunt, scilicet Carantonus, Seudre; tertium, Separa Niortensis, Carantonum Maritimum a Vendea dividit; quartum etiam, longe latissimum, Garumna nomine, per aestuarium Girundiam in oceano exit et limitem meridionalem facit praefecturae. Habet quattuor insulas iuxta terram iacentes, Uliarus insula, Ratis insula, île d'Aix necnon île Madame; inter insulas Uliarum et Aix aedificatum est castellum marinum Fort Boyard. Districtus Fanum Sancti Ioannis Angeriaci Jonzac Mediolanum Santonum Rupella (caput) Rupifortium Communia selecta Flumina Carantonus Notae Nexus interni Index communium praefecturae Carantoni Maritimi Nexus externi